**Učiteljski fakultet**

**Savska cesta 77, 10 000 Zagreb**

**MOTIVACIJA ZA ZNANSTVENO-ISTRAŽIVAČKI RAD**

(usmeni razgovor s kandidatom uz izrađen i usmeno prezentiran prednacrt istraživanja)

Prednacrt istraživanja bi trebao sadržavati sljedeće stavke (opseg ne više od 10 stranica, odnosno najviše 18.000 slovnih znakova s razmacima):

1. Uvod (objasniti širi kontekst i područje znanstvenog interesa (1-2 stranice s proredom 1,5)
2. Kratak pregled istraživanja koja se odnose na područje interesa (3-4 stranice s proredom 1,5)
3. Cilj istraživanja
4. Jedno ili nekoliko istraživačkih pitanja
5. Ispitanici (npr. djeca, odrasle osobe, učenici, roditelji, učitelji….)
6. Varijable
7. Metode i Instrumenti (ako već postoje može se priložiti ili opisati postojeće instrumente) ili opisati ako se planira izrada
8. Očekivani znanstveni doprinos (najviše 3 do 4 rečenice)

Napisati popis 30 do 35 znanstvenih radova koji se odnose na područje interesa. Preporučuje se APA standard za pisanje referenci.

Za pripremu ovog Prednacrta može se koristiti sve knjige iz područja metodologije istraživanja u društvenim i humanističkim znanostima koje su pristupnici koristili tijekom prethodnog studija.

**Evo nekoliko naslova** (dovoljno je dobro poznavati sadržaj samo jedne knjige, ali može se konzultirati i sve navedene, ali i drugu literaturu iz područja metodologije znanstvenih istraživanja u području društvenih i humanističkih znanosti):

Cohen.L., Manion, L., Morrison, K. (2007), *Metode istraživanja u obrazovanju*. Jastrebarsko: Naklada Slap (str. 1-91)

Mejovšek, M. (2003). *Uvod u metode znanstvenih istraživanja u društvenim i humanističkim znanostima*. Jastrebarsko: Naklada Slap. (Četvrto poglavlje „Znanstvena istraživanja“; str. 69-110)

Matijević, M., Bilić, V. i Opić, S. (2016). Pedagogija za učitelje i nastavnike. Zagreb: Školska knjiga (str. 356-389).

Mužić, V. (2004). *Uvod u metodologiju istraživanja odgoja i obrazovanja*. Zagreb: Educa (str. 9 – 114)